Gradski stadion u Concepciónu
Gradski stadion u Concepciónu, zvanično Estadio Municipal Alcaldesa Ester Roa Rebolledo, također poznat i kao Estadio Municipal de Concepción je stadion u Concepciónu, Čile. Stadion se koristi uglavnom za nogometne utakmice. Vlasnik stadiona je grad Concepción. Stadion je otvoren 1962. godine i kapacitet stadiona iznosi 30.448 mjesta. U periodu od 2013. do 2015. godine stadion je renoviran te je bio jedan od devet stadiona na kojem su se igrale utakmice Copa Américe 2015. Stadion Municipal de Concepción je bio i jedan od četiri stadiona domaćina Copa Américe 1991. Svoje domaće utakmice na stadionu igraju nogometni klubovi Universidad de Concepción i Deportes Concepción.